ลักษณะการประกอบธุรกิจ

1. ประวัติความเป็นมา

บริษัท โซลูชั่น คอนเนอร์ (1998) จำกัด (มหาชน) ก่อตั้งขึ้นเมื่อวันที่ 3 กุมภาพันธ์ 2541
ด้วยทุนจดทะเบียนเริ่มแรก 1,000,000 บาท ต่อมาในเดือนพฤศจิกายน
บริษัทได้เพิ่มทุนจดทะเบียนเป็น 3,000,000 บาท
เพื่อประกอบธุรกิจเกี่ยวกับด้านพัฒนาระบบเทคโนโลยีสารสนเทศในด้านของซอฟต์แวร์และการให้บริการด้าน
IT
โดยเริ่มจากการประมูลโครงการของทั้งภาครัฐซึ่งมีงานในส่วนของราชการและรัฐวิสาหกิจและต่อมาได้เริ่มมีการขยายตลาดมาสู่ภาคเอกชนมากขึ้น
ปัจจุบันนอกจากบริษัทจะมีระบบงานโปรแกรมประยุกต์ เช่น ระบบบริหารทรัพยากรขององค์กร
ระบบสำนักงานไร้กระดาษอัตโนมัติ ระบบงานทะเบียนมหาวิทยาลัย ระบบบริหารงานโรงพิมพ์
ระบบบริหารงานธุรกิจค้าปลีกแบบหลายสาขา และซอฟต์แวร์โปรแกรมประเภทเครื่องมือและยูทิลิตี้
ซึ่งถือเป็นสินทรัพย์ทางปัญญาของบริษัทแล้ว
บริษัทยังให้การบริการด้านการพัฒนาโปรแกรมตามความต้องการของลูกค้า (Tailor Made)
งานบริการรับจ้างสแกนเอกสารพร้อมการจัดทำดัชนี งานให้คำปรึกษาด้านวางระบบ IT
งานติดตั้งระบบเครือข่าย ฐานข้อมูลคอมพิวเตอร์ และอุปกรณ์
งานด้านเดินสายสัญญาณคอมพิวเตอร์รวมทั้งการให้บริการภายหลังการติดตั้งให้กับลูกค้าอย่างครบวงจรโดยบริษัทได้จดทะเบียนเป็นบริษัทมหาชนเมื่อวันที่
23 มีนาคม 2547 ทั้งนี้บริษัทได้มีการเพิ่มทุนจดทะเบียนจาก 10 ล้านบาท เป็น 50 ล้านบาท
โดยได้จดทะเบียนชำระเต็มแล้ว นับตั้งแต่ก่อตั้งขึ้นบริษัทมีการเปลี่ยนแปลงและพัฒนาการที่สำคัญดังนี้

2. การเปลี่ยนแปลงและพัฒนาการที่สำคัญ

+------+---+------------------------------------------------------------+
| ปี    |  | ได้จดทะเบียนจัดตั้งบริษัท เมื่อวันที่ 3 กุมภาพันธ์ 2541                   |
| 2541 |   | ด้วยทุนจดทะเบียนเริ่มแรก 1 ล้านบาท และต่อมาในเดือนพฤศจิกายน         |
|      |   | บริษัทได้เพิ่มทุนจดทะเบียนเป็น 3 ล้านบาท                            |
+------+---+------------------------------------------------------------+
|      |  | บริษัทเล็งเห็นความสำคัญในการขยายตลาดไปยังต่างประเทศ               |
|      |   | จึงได้เข้าร่ว                                                  |
|      |   | มกับกรมส่งเสริมการส่งออกโดยการนำซอฟต์แวร์ที่พัฒนาโดยบริษัทไปแสดงในงาน |
|      |   | COMDEX 98 ที่เมืองลาสเวกัส ประเทศสหรัฐอเมริกา                    |
+------+---+------------------------------------------------------------+
|      |  | บริษัทได้เข                                                   |
|      |   | ้าร่วมก่อตั้งและเป็นสมาชิกสมาคมส่งเสริมอุตสาหกรรมซอฟต์แวร์แห่งประเทศไทย |
|      |   | (ATSI)                                                     |
+------+---+------------------------------------------------------------+
| ปี    |  | บริษัทได้รับการส่งเสริมจากคณะกรรมการส่งเสริมการลงทุน BOI            |
| 2542 |   | ในด้านซอฟต์แวร์                                               |
|      |   | โดยได้รับสิทธิประโยชน์ในก                                       |
|      |   | ารยกเว้นภาษีเงินได้นิติบุคคลสำหรับกำไรสุทธิส่วนที่ได้จากการขายและให้บริการ |
|      |   | ผลิตภัณฑ์ซอฟต์แวร์มีกำหนดระยะเวลา 8 ปี                            |
+------+---+------------------------------------------------------------+
|      |  | บริษัทเข้าร่ว                                                  |
|      |   | มกับกรมส่งเสริมการส่งออกโดยการนำซอฟต์แวร์ที่พัฒนาโดยบริษัทไปแสดงในงาน |
|      |   | CIBIT 99 ที่เมืองฮันโนเฟอร์ ประเทศเยอรมนี                        |
+------+---+------------------------------------------------------------+
| ปี    |  | บริษัทได้สมัครเข้าเป็น Partner กับบริษัท Oracle System (Thailand)   |
| 2543 |   | Co. Ltd. และยังได้รับ Certified Professional Program as an    |
|      |   | Oracle8 Certified Database Administrator                   |
+------+---+------------------------------------------------------------+
| ปี    |  | บริษัทได้เข้าร่วมโครงการ TQS                                    |
| 2545 |   | รับรองโดยสมาคมอุตสาหกรรมซอฟ                                  |
|      |   | ต์แวร์ไทยเพื่อเพิ่มประสิทธิภาพในการผลิตให้ได้มาตรฐานของการพัฒนาซอฟต์แวร์ |
|      |   | ซึ่งเป็นมาตรฐานเดียวกันกับ ISO/IEC 12207                         |
+------+---+------------------------------------------------------------+
|      |  | บริษัทได้จดทะเบียนเป็นที่ปรึกษากระทรวงการคลังประเภท A หมายเลข 911   |
|      |   | ให้บริการในฐานะ                                              |
|      |   |                                                            |
|      |   | ที่ปรึกษาสาขาเทคโนโลยีสารสนเทศ                                 |
+------+---+------------------------------------------------------------+

+------+---+------------------------------------------------------------+---+
| ปี    |  | บริษัทได้รับเลือกให้เข้าร่วมโครงการ CBI-ICT Program จากองค์กร CBI   |   |
| 2546 |   | (Centre for The Promotion of Imports from Developing       |   |
|      |   | Countries) ประเทศเนเธอร์แลนด์                                |   |
+------+---+------------------------------------------------------------+---+
|      |  | บริษัท ได้ดำเนินการจัดทำระบบ ISO 9001:2000                      |   |
|      |   | และจะดำเนินการขอรับรองในปี พ.ศ. 2547                          |   |
+------+---+------------------------------------------------------------+---+
|      |  | บริษัทเข้าร่วม                                                 |   |
|      |   | โครงการแปลงสินทรัพย์เป็นทุนซึ่งเป็นการแปลงสินทรัพย์ประเภทซอฟต์แวร์ซึ่งเป็น |   |
|      |   | สินทรัพย์ทางปัญญาให้เป็นทุน                                       |   |
|      |   | โดยในเดือนธันวาคมบริษัทได้ยื่นขอแปลงสินทรัพย์เป็นทุนผ่านสมาคม           |   |
|      |   | อุตสาหกรรมซอฟ                                               |   |
|      |   | ต์แวร์ไทยเมื่อการแปลงสินทรัพย์เป็นทุนนี้มีผลบังคับใช้จะส่งผลให้มีการเพิ่มค่าของ |   |
|      |   | สินทรัพย์ของบริษัท                                              |   |
|      |   | ปัจจุบันอยู่ในระหว่างการหาหน่วยงานอิสระเพื่อประเมินมูลค่าสินทรัพย์ที่เหมาะสม |   |
+------+---+------------------------------------------------------------+---+
| ปี    |  | บริษัทได้เพิ่มทุนจดทะเบียนจากเดิม 3 ล้านบาท เพิ่มเป็น 10 ล้านบาท        |   |
| 2547 |   | เพื่อเพิ่มศักยภาพในการเข้าประมูลงานกับหน่วยงานราชการ                |   |
|      |   | ซึ่งการเพิ่มทุนครั้งนี้มีการเพิ่มจำนวนผู้ถือหุ้นจากเดิม 7 คน เพิ่มเป็น 27 คน    |   |
+------+---+------------------------------------------------------------+---+
|      |  | บริษัทได้แต่งตั้ง BVQI เป็น Certified Body ในระบบ ISO 9001:2000   |   |
|      |   | และได้ผ่านการรับรองแล้วเมื่อวันที่ 19 กรกฎาคม 2547                  |   |
+------+---+------------------------------------------------------------+---+
|      |  | เดือนมีนาคม                                                  |   |
|      |   | บริษัทได้แปรสภาพเป็นบริษัทมหาชนและต่อมาในเดือนเมษายนบริษัทเพิ่มทุน      |   |
|      |   | จดทะเบียนจากเดิม 10 ล้านบาท เพิ่มเป็น 50 ล้านบาท                  |   |
|      |   | ซึ่งเป็นการเพิ่มทุนโดยผู้ถือหุ้นกลุ่มเดิมในสัดส่วนเท่าเดิม                   |   |
|      |   | และเป็นทุนชำระแล้วจำนวน 40 ล้านบาท                             |   |
|      |   | เพื่อรองรับการขยายงานไปสู่ธุรกิจในรูปแบบของ SI                     |   |
|      |   | ซึ่งต้องใช้เงินทุนหมุนเวียนเพิ่มขึ้น และเสนอขายต่อประชาชนอีก 10 ล้านบาท   |   |
|      |   | มูลค่าหุ้นที่ตราไว้หุ้นละ 1 บาท                                     |   |
+------+---+------------------------------------------------------------+---+
|      |  | เดือนสิงหาคม บริษัทได้ส่งผลิตภัณฑ์ EasyQuick For Report             |   |
|      |   | เข้าร่วมประกวดเพื่อชิงรางวัล Thailand ICT Award 2004 หรือ TICTA   |   |
|      |   | ในประเภท Business  Application ในงาน Bangkok International |   |
|      |   | ICT EXPO 2004  โดยมีผู้ส่งผลงานเข้าประกวดประมาณ  100 กว่าบริษัท    |   |
|      |   | ซึ่งบริษัทได้รับรางวัลรองชนะเลิศอันดับ 2                             |   |
|      |   | และได้เป็นตัวแทนจากประเทศไทยเข้าประกวดในงาน APICTA 2004        |   |
+------+---+------------------------------------------------------------+---+
|      |  | เดือนสิงหาคม                                                 |   |
|      |   | บริษัทได                                                     |   |
|      |   | ้รับการอนุมัติในการต่ออายุการขึ้นทะเบียนเป็นที่ปรึกษากระทรวงการคลังประเภท |   |
|      |   | A หมายเลข 911 ในฐานะ ที่ปรึกษาสาขาเทคโนโลยีสารสนเทศ            |   |
+------+---+------------------------------------------------------------+---+
|      |  | เดือนตุลาคม                                                  |   |
|      |   | บริษัทได้ร                                                    |   |
|      |   | ับการอนุมัติจากคณะกรรมการตลาดหลักทรัพย์ให้เข้าจดทะเบียนในตลาดหลักทรัพย์ |   |
|      |   | MAI โดยใช้ตัวย่อ “ SLC “ และทำการซื้อขายในตลาดหลักทรัพย์เมื่อวันที่ 8   |   |
|      |   | ตุลาคม 2547                                                 |   |
+------+---+------------------------------------------------------------+---+
| ปี    |  | ย้ายสำนักงานมาที่อาคารพหลโยธินเพลส ชั้นที่ 17 เลขที่ 408/74           |   |
| 2548 |   | ถนนพหลโยธิน แขวงสามเสนใน เขตพญาไท กรุงเทพฯ 10400             |   |
|      |   | เพื่อรองรับจำนวนพนักงานของบริษัทที่เพิ่มขึ้น                           |   |
+------+---+------------------------------------------------------------+---+
|      |  | เดือนมีนาคม บริษัทได้นำโปรแกรมซอฟต์แวร์ของบริษัทไปแสดงที่งาน CeBit    |   |
|      |   | 2005 ณ.เมืองฮันโนเฟอร์ ประเทศเยอรมนี                           |   |
+------+---+------------------------------------------------------------+---+
|      |  | เดือนเมษายน ร่วมลงทุนใน บริษัท เทอร์ราไบท์ เน็ท โซลูชั่น จำกัด         |   |
|      |   | ให้บริการด้านระบบไอทีอินฟรา สตรัคเจอร์ ครบวงจร                    |   |
+------+---+------------------------------------------------------------+---+
|      |  | บริษัท ได้รับการเสนอชื่อเข้าชิงรางวัล Mai Best Return Star          |   |
|      |   | รอบสุดท้ายในงาน SET AWARDS 2005                              |   |
+------+---+------------------------------------------------------------+---+
|      |  | เดือนตุลาคม บริษัทได้พัฒนาผลิตภัณฑ์ใหม่ในกลุ่ม E-Office โดยพัฒนาโปรแกรม |   |
|      |   | Benefit Work Flow 2000                                     |   |
|      |   | เพื่อรองรับการกำหนดเงื่อนไขและเส้นทางของเอกสารและการทำงานในองค์กร |   |
|      |   | เพื่อรองรับงานในภาคเอกชน                                      |   |
+------+---+------------------------------------------------------------+---+
|      |  | เดือนธันวาคม บริษัทได้เป็นตัวแทนจำหน่ายผลิตภัณฑ์ซอฟต์แวร์ของ บริษัท ZEND  |   |
|      |   | ซึ่งเป็นบริษัท ผู้พัฒนาโปรแกรมเครื่องมือ PHP ที่มีผู้ใช้งานทั่วโลก            |   |
+------+---+------------------------------------------------------------+---+
| ปี    |  | ในเดือนมีนาคม ขายเงินลงทุน บริษัท เทอร์ราไบท์ เน็ท โซลูชั่น จำกัด       |   |
| 2549 |   |                                                            |   |
+------+---+------------------------------------------------------------+---+
|      |  | เดือนพฤษภาคม ลงนามเซ็นต์สัญญาแต่งตั้งพันธมิตรธุรกิจ กับ บริษัท สปิริต      |   |
|      |   | เอ็นเตอร์ไพร์ซ จำกัด ในกลุ่มตลาดภาคอีสาน                          |   |
+------+---+------------------------------------------------------------+---+
|      |  | เดือนพฤษภาคม ลงนามเซ็นต์สัญญาแต่งตั้งพันธมิตรธุรกิจ กับ บริษัท           |   |
|      |   | เมโทรซิสเต็มส์คอร์ปอเรชั่น จำกัด (มหาชน) ในกลุ่มตลาดภาคเอกชน        |   |
+------+---+------------------------------------------------------------+---+
|      |  | ในเดือนกรกฎาคม ลงทุนในบริษัทใหม่ ชื่อ บริษัท โอเพ่น เซิร์ฟ (ประเทศไทย) |   |
|      |   | จำกัด ให้บริการด้านพาณิชย์อิเล็กทรอนิกส์ (E-Commerce)                |   |
+------+---+------------------------------------------------------------+---+
|      |  | เดือนกันยายน ร่วมลงทุนใน บริษัท มีเดีย เอ็กเช็คคิวทีพ กรุ๊ป จำกัด         |   |
|      |   | ให้บริการผลิตรายการข่าว                                        |   |
|      |   |                                                            |   |
|      |   | สารคดี นิตยสาร สื่อสิ่งพิมพ์ ที่ปรึกษาด้านข่าว และประชาสัมพันธ์            |   |
|      |   | การส่งเสริมการตลาด                                           |   |
|      |   |                                                            |   |
|      |   | การโฆษณา และการสื่อสารมวลชน                                  |   |
+------+---+------------------------------------------------------------+---+
| ปี    |  | ร่วมงาน CeBit 2007 ณ. เมืองฮันโนเฟอร์ ประเทศเยอรมันนี            |   |
| 2550 |   |                                                            |   |
+------+---+------------------------------------------------------------+---+
|      |  | เป็นตัวแทนบริษัทซอฟต์แวร์ไทยในโครงการ Thai IT Business           |   |
|      |   | Delegation to USA Go to US Market                          |   |
|      |   |                                                            |   |
|      |   | Program USA                                                |   |
+------+---+------------------------------------------------------------+---+
|      |  | นำผลิตภัณฑ์ไปโชว์ในงานสัมมนาประจำปี Zend/PHP Conference & Expo   |   |
|      |   | 2007                                                       |   |
|      |   |                                                            |   |
|      |   | San Francisco, USA                                         |   |
+------+---+------------------------------------------------------------+---+
|      |  | ได้รับรางวัลชมเชย จากงานสุดยอด SMEs แห่งชาติ ประจำปี 2550         |   |
+------+---+------------------------------------------------------------+---+
|      |  | ได้รับการส่งเสริมการลงทุน BOI ประเภท 5.8 กิจการซอฟต์แวร์           |   |
|      |   | เป็นระยะเวลา 8 ปี                                            |   |
+------+---+------------------------------------------------------------+---+
|      |  | เริ่มโครงการพัฒนาซอฟต์แวร์ในการสร้างหนังสืออิเล็กทรอนิกส์หรืออีบุ๊ค ชื่อ “ I |   |
|      |   | love Library”                                              |   |
+------+---+------------------------------------------------------------+---+
| ปี    |  | เดือนเมษายน                                                 |   |
| 2551 |   | เปิดตัวผลิตภัณฑ์โปรแกรมเครื่องมือที่ใช้ในการสร้างหนังสืออิเล็กทรอนิกส์ (I    |   |
|      |   | Love Library) ณ. ตลาดหลักทรัพย์แห่งประเทศไทย                   |   |
+------+---+------------------------------------------------------------+---+
|      |  | เดือนเมษายน นำผลิตภัณฑ์ I Love Library ไปแสดงในงาน The London  |   |
|      |   | Book Fair 2008                                             |   |
|      |   |                                                            |   |
|      |   | ณ. Earls Court, London                                     |   |
+------+---+------------------------------------------------------------+---+
|      |  | เดือนพฤษภาคม นำผลิตภัณฑ์ I Love Library ไปแสดงในงาน Book Expo  |   |
|      |   | America 2008                                               |   |
|      |   |                                                            |   |
|      |   | ณ. ประเทศสหรัฐอเมริกา                                        |   |
+------+---+------------------------------------------------------------+---+
|      |  | เดือนมิถุนายน นำผลิตภัณฑ์ I Love Library ไปแสดงในงาน ALA Annual  |   |
|      |   | Conference Exhibit Space Application (งานห้องสมุดนานาชาติ) ณ. |   |
|      |   | ประเทศสหรัฐอเมริกา                                           |   |
+------+---+------------------------------------------------------------+---+
|      |  | เดือนกรกฎาคม นำผลิตภัณฑ์ I Love Library ไปแสดงในงาน TOKYO      |   |
|      |   | INTERNATIONAL BOOK FAIR 2008 ณ.ประเทศญี่ปุ่น                   |   |
+------+---+------------------------------------------------------------+---+
|      |  | เดือนกันยายน นำผลิตภัณฑ์ I Love Library ไปแสดงในงาน Beijing     |   |
|      |   | International Book Fair 2008                               |   |
|      |   |                                                            |   |
|      |   | ณ.เมืองปักกิ่ง ประเทศจีน                                        |   |
+------+---+------------------------------------------------------------+---+
|      |  | เดือนกันยายน นำผลิตภัณฑ์ I Love Library ไปแสดงในงาน Thailand    |   |
|      |   | Entertainment Expo 2008 ณ.รอยัลพารากอนฮอล์ 1-3 สยามพารากอน   |   |
+------+---+------------------------------------------------------------+---+
|      |  | เดือนธันวาคม นำผลิตภัณฑ์ซอฟต์แวร์ของบริษัทไปแสดงในงาน TMI 2008 Thai |   |
|      |   | Medical Informatics Association Annual Conference ณ        |   |
|      |   | อาคารเฉลิมพระบารมี 50 ปี ซอยศูนย์วิจัย                            |   |
+------+---+------------------------------------------------------------+---+
|      |  | บริษัท เพาเวอร์ ไลน์ เอ็นจิเนียริ่ง จำกัด (มหาชน) ซึ่งใช้โปรแกรม HRMS   |   |
|      |   | ของ บริษัท โซลูชั่น คอนเนอร์ (1998) จำกัด (มหาชน)                 |   |
|      |   | ได้รับรางวัลโล่พระอาทิตย์ทองคำประจำปี 2551                        |   |
|      |   | โดยนำเสนอผลงานการใช้ซอฟต์แวร์ไทยมาใช้อย่างเป็นเลิศครบทั้ง 4 ด้าน คือ  |   |
|      |   | ด้านคุณภาพการทำงาน, ด้านการลงทุน, ด้านการพัฒนานวัตกรรม            |   |
|      |   | และด้านสิ่งแวดล้อม                                             |   |
+------+---+------------------------------------------------------------+---+
|      |  | บริษัทได้ดำเนินการปรับกระบวนการ การผลิตซอฟต์แวร์ตามมาตรฐาน CMMI    |   |
|      |   | Level 3 ด้าน Software Development and Maintenance Services  |   |
|      |   | โดยได้รับการสนับสนุนเงินทุนจาก เขตอุตสาหกรรมซอฟต์แวร์ประเทศไทย      |   |
|      |   | (Software Park) และสำนักงานพัฒนาวิทยาศาสตร์และเทคโนโลยีแห่งชาติ   |   |
|      |   | (สวทช.)                                                    |   |
+------+---+------------------------------------------------------------+---+

3. สัดส่วนรายได้

โครงสร้างรายได้

หน่วย : พันบาท

  ----------------------- -------- ------- -------- ------- -------- ------- -------- -------
  สินค้าและบริการ            ปี 2548           ปี 2549           2550             ปี 2551   

                          รายได้    ร้อยละ   รายได้    ร้อยละ   รายได้    ร้อยละ   รายได้    ร้อยละ

  บมจ. โซลูชั่น คอนเนอร์                                                                  
  (1998)                                                                              

  ผลิตภัณฑ์ซอฟต์แวร์           36,084   59.69   50,973   60.54   49,363   72.88   52,353   67.30

  ผลิตภัณฑ์ฮาร์ดแวร์           21,984   36.37   18,467   21.93   6,692    9.88    13,562   17.43

  การบำรุงรักษาและบริการอื่น   1,696    2.81    12,793   15.20   9,516    14.05   7,105    9.13

  อื่นๆ                     685      1.13    1,962    2.33    2,162    3.19    4,773    6.14

  รวม SLC                 60,449   100     84,195   100     67,733   100     77,793   100

  บริษัทย่อย                                                                             

  ผลิตภัณฑ์ซอฟต์แวร์           -        -       -        -       3,226    55.60   180      13.74

  ผลิตภัณฑ์ฮาร์ดแวร์           54,998   94.55   15,616   98.09   2,538    43.75   -        -

  บริการติดตั้ง และ อบรม      3,172    5.45    303      1.91    -        -       124      9.47

  บริการอื่น                 -        -       -        -       38       0.65    1,006    76.79

  รวมบริษัทย่อย              58,170   100     15,919   100     5,802    100     1,310    100
  ----------------------- -------- ------- -------- ------- -------- ------- -------- -------

หมายเหตุ

โครงสร้างรายได้ดังกล่าวแตกต่างจากในงบการเงินของผู้ตรวจสอบบัญชี
เนื่องจากเป็นการแบ่งรายได้ตามลักษณะผลิตภัณฑ์และการให้บริการ

ในช่วงปี 2548 ถึงปี 2551
จะพบว่ารายได้หลักของบริษัทมาจากการพัฒนาระบบซอฟต์แวร์ซึ่งคิดเป็นสัดส่วนเฉลี่ยร้อยละ 65.06
ของรายได้ทั้งหมด

ส่วนของบริษัทย่อยรายได้หลักของบริษัทมาจากการจำหน่ายและให้บริการฮาร์ดแวร์ และซอฟต์แวร์

4. เป้าหมายการดำเนินธุรกิจ

บริษัทฯ ได้เล็งเห็นโอกาสทางการตลาดที่อยู่ในช่วงกำลังเติบโต
จึงต้องการที่จะขยายขีดความสามารถเพื่อรองรับความต้องการที่เติบโตเพิ่มขึ้นอย่างต่อเนื่อง
โดยการเพิ่มจำนวนบุคลากรที่มีความเชี่ยวชาญ
สามารถพัฒนาและปรับปรุงผลิตภัณฑ์โปรแกรมที่มีอยู่ให้มีความสามารถทำงานได้ครอบคลุมมากขึ้น
และพัฒนาผลิตภัณฑ์ใหม่ที่เชื่อมโยงกับผลิตภัณฑ์เดิมรวมทั้งการลงทุนในการขยายธุรกิจโดยมีแผนการดังนี้

4.1 การขยายธุรกิจในรูปแบบของ SI (System Integration)
ซึ่งเป็นการประกอบธุรกิจด้านการให้คำปรึกษาและการแก้ปัญหาให้กับงานไอทีแบบครบวงจร
โดยบริษัทจะเป็นผู้รับเหมางานทั้งหมดแบบเบ็ดเสร็จให้สอดคล้องกับความต้องการของลูกค้าโดยทีมงานที่มีความพร้อมและมีความเชี่ยวชาญสูง
และบริษัทจะเลือกรับงานที่มีมูลค่างานส่วนมากอยู่ในส่วนของผลิตภัณฑ์ซอฟต์แวร์เป็นหลัก

4.2 การพัฒนาหรือการจัดหาโปรแกรมกลุ่มโปรแกรมประยุกต์
เพื่อให้ครอบคลุมกับความต้องการของตลาดทั้งในองค์กรภาครัฐและภาคเอกชน
ที่ต้องการนำเอาระบบเทคโนโลยีสารสนเทศไปใช้เพื่อการบริหารและจัดการองค์กร ทั้งนี้
บริษัทเน้นการพัฒนาโปรแกรมประยุกต์ที่มีผู้ใช้ในวงกว้าง
เพื่อที่บริษัทจะสามารถนำโปรแกรมที่บริษัทพัฒนาไปประยุกต์ใช้ได้กับลูกค้าอื่น ๆ
ที่มีความต้องการใกล้เคียงกัน

4.3 การพัฒนาโปรแกรมกลุ่มเครื่องมือและยูทิลิตี้ที่ช่วยให้การใช้งานโปรแกรมเครื่องมืออื่นๆ
ให้พัฒนาโปรแกรมประยุกต์ต่างๆ ได้ง่ายขึ้นและมีประสิทธิภาพมากยิ่งขึ้น
เพื่อที่จะสามารถแข่งขันกับซอฟต์แวร์นำเข้ามาจากต่างประเทศที่มีราคาแพงมาก
โดยบริษัทได้นำออกจำหน่ายในเชิงการพาณิชย์ตั้งแต่ไตรมาสที่ 4 ปี 2547 เป็นต้นไป
โดยจะทำการขยายตลาดผลิตภัณฑ์ซอฟต์แวร์กลุ่มเครื่องมือและยูทิลิตี้ให้มีความแพร่หลายและเป็นที่รู้จักในวงกว้างไปสู่ตลาดต่างประเทศ
โดยเริ่มจากการขยายตลาดเข้าไปยังกลุ่มลูกค้าที่ใช้ผลิตภัณฑ์ซอฟต์แวร์ของเมจิกเป็นหลัก

4.4 การขยายตลาดไปสู่ตลาดต่างประเทศ โดยจะเน้นด้านการขายบริการรับจ้างพัฒนาโปรแกรม
ควบคู่ไปกับการขายโปรแกรมเครื่องมือและยูทิลิตี้ที่ใช้ในการพัฒนาระบบ
และการขยายตลาดโดยหันมาใช้ช่องทางผ่านทางอินเตอร์เน็ตมากขึ้น
ซึ่งในระยะยาวบริษัทต้องการเข้าร่วมลงทุนกับบริษัทซอฟต์แวร์ในต่างประเทศ
เพื่อเพิ่มความหลากหลายของผลิตภัณฑ์และช่องทางการจัดจำหน่ายเพื่อไปสู่ความเป็นสากลมากยิ่งขึ้น

4.5 การพัฒนาโปรแกรม I Love Library
เพื่อลดความเสี่ยงจากการทำตลาดเฉพาะในภาคองค์กรให้ขยายไปสู่ภาคครัวเรือนหรือบุคคล
โดยเป็นซอฟต์แวร์ ที่ใช้ในการสร้างหนังสืออิเล็กทรอนิกส์ ให้กับผู้เกี่ยวข้องทั้งในส่วนของผู้อ่าน
และผู้ประกอบการ
และการกระตุ้นให้เกิดการใช้หรือสร้างหนังสืออิเล็กทรอนิกส์อย่างกว้างขวางมากขึ้น
เพื่อใช้พัฒนาสร้างเป็นแหล่งความรู้ของสถาบันการศึกษา ตลอดจนองค์กร และหน่วยงานต่างๆ
ทั้งในประเทศ และต่างประเทศ

5. การตลาดและสภาพการแข่งขัน

เนื่องจากเป็นธุรกิจที่มีต้นทุนส่วนมากเป็นต้นทุนด้านทรัพย์สินทางปัญญา
และทรัพยากรมนุษย์ประกอบกับมีสัดส่วนผลกำไรค่อนข้างสูง
ทำให้มีผู้ประกอบการจำนวนมากสนใจที่จะเข้ามาลงทุนในธุรกิจนี้ส่งผลให้มีการแข่งขันค่อนข้างสูง
ผู้ประกอบการที่จะสามารถอยู่ในตลาดได้จำเป็นต้องมีความรู้ ความเชี่ยวชาญ
และความชำนาญในตัวธุรกิจดี
และต้องมีบุคลากรที่มีความรู้ความสามารถเป็นอย่างดีเพื่อสามารถพัฒนาระบบโปรแกรมให้มีความแตกต่างจากคู่แข่ง
สามารถตอบสนองความต้องการของลูกค้าได้มากขึ้น
และเป็นผู้นำการเปลี่ยนแปลงเพื่อสร้างความได้เปรียบทางการแข่งขัน
นอกจากนี้ยังมีข้อจำกัดในการเข้าถึงกลุ่มลูกค้า
โดยเฉพาะกลุ่มลูกค้าภาครัฐที่ใช้วิธีการประกวดราคาในการคัดเลือกผู้ให้บริการ
โดยให้ผู้ประกอบการนำเสนอทั้งด้านระบบงานและราคาของแต่ละโครงการเพื่อใช้เป็นเกณฑ์ในการพิจารณา
หากผู้ประกอบการที่เคยทำโครงการมีประวัติผลงานดี มีเงินทุนสูง
และสามารถสร้างความมั่นใจให้กับลูกค้าได้
รวมถึงมีความสัมพันธ์ที่ดีกับลูกค้าอันเนื่องจากร่วมทำโครงการด้วยกันมาแล้วหลายโครงการย่อมมีข้อได้เปรียบกว่าผู้ประกอบการรายอื่น
ซึ่งที่ผ่านมาบริษัทมีความสัมพันธ์ที่ดีกับลูกค้ามาโดยตลอด

ในส่วนของผลิตภัณฑ์ซอฟต์แวร์สำหรับการพัฒนาระบบบริหารทรัพยากรองค์กร (ERP : Enterprise
Resource Planning) บริษัทพัฒนาโปรแกรมระบบ PMIS
ขึ้นและเป็นระบบโปรแกรมที่มีมาตรฐานและได้ทำการพัฒนาเพิ่มขึ้นมาโดยตลอดทำให้ครอบคลุมระบบแบบครบวงจร
ประกอบด้วย ระบบงบประมาณแบบมุ่งเน้นผลงาน ระบบบริหารงานบุคลากรและเงินเดือน
ระบบสถิติเพื่อช่วยในการตัดสินใจ ระบบสารบรรณรับส่งหนังสือ ระบบบริหารงานพัสดุ
ระบบบัญชีและบัญชีต้นทุน ระบบสินค้าคงคลัง ระบบจัดซื้อ ระบบบริหารสินทรัพย์ถาวร
ซึ่งลูกค้าสามารถใช้งานเชื่อมต่อในแต่ละระบบได้
ทำให้ลูกค้าได้รับความสะดวกในการบริหารงานในองค์กร
แม้ว่าในตลาดจะมีโปรแกรมซอฟต์แวร์ที่มีครบทุกระบบเหมือน PMIS
แต่ส่วนใหญ่เป็นซอฟต์แวร์จากต่างประเทศ
และไม่ค่อยตรงกับความต้องการของลูกค้าในภาคราชการเนื่องจากมีระบบบริหารงานบางส่วนที่ไม่เหมือนกัน
รวมทั้งมีราคาแพง
สำหรับซอฟต์แวร์ที่ผลิตในประเทศยังไม่มีโปรแกรมซอฟต์แวร์ใดที่สามารถครอบคลุมได้ทุกระบบเหมือน
PMIS เนื่องจากต้องใช้ทุน บุคลากร และระยะเวลาในการพัฒนามาก
ซึ่งในส่วนของลูกค้าภาคราชการจะต้องมีการปรับโปรแกรมให้สอดคล้องกับระบบการทำงานของแต่ละองค์กร
โดยจุดเด่นของซอฟต์แวร์ในแต่ละระบบย่อยของ PMIS
นั้นจะเป็นการออกแบบที่เน้นการพัฒนาบนโปรแกรมมาตรฐานเดียว
แต่สามารถครอบคลุมลูกค้าแต่ละรายโดยจะทำการปรับปรุง version ของโปรแกรม
ทำให้โปรแกรมสามารถตอบสนองความต้องการของลูกค้าได้มากขึ้นเรื่อยๆ
นอกจากนี้โปรแกรมของบริษัทสามารถทำงานในลักษณะของ web application
ในขณะที่ผลิตภัณฑ์ส่วนใหญ่ที่มีอยู่ในตลาดยังทำงานในลักษณะของ client/server อยู่

สำหรับในส่วนของผลิตภัณฑ์โปรแกรมระบบ RMS
มีหลายบริษัทที่พัฒนาโปรแกรมประเภทนี้ขึ้นแต่บริษัทมีจุดเด่นต่างจากคู่แข่งในส่วนของเทคนิคการเชื่อมต่อข้อมูลระหว่างสำนักงานใหญ่กับสาขา
ทำให้กลุ่มธุรกิจค้าปลีกที่มีจำนวนสาขาหลาย ๆ แห่งให้ความสนใจและใช้บริการผลิตภัณฑ์ของบริษัท